**Kiskunhalasi Fazekas Mihály Általános Iskola ÖKO munkaterve a 2018-2019. tanévre**

|  |  |  |
| --- | --- | --- |
|  | Felelős | Időpont |
| Összeállítjuk az ÖKO iskolai munkatervet a DÖK és az SzMK bevonásával. A DÖK és az SzMK munkaterve is tartalmaz zöld szempontokat. | igazgató | szeptember |
| Az iskola munkatervében tervezzük és jelezzük az ÖKOságokat | ÖKO folyamatgazdák | szeptember |
| Kapcsolatunk rendszeres és dokumentált más intézménnyel, mely ÖKO iskola. Diákszimpóziumon tanulóink szerepelnek ÖKO témával is.  *Együttműködünk ezen a területen. Segít ebben, hogy ők GLOBE iskola is.* | igazgató | szeptember |
| Az iskolapolgárok feltérképezik a védelemre, törődésre érdemes területeket és javaslatot tesznek a teendőkre. | DÖK vezető tanára | szeptember |
| Kerékpártárolónk biztonságos, az iskola vezetősége alkalmanként ellenőrzi a biztonsági felszereléseket.  *A kerékpárral járást népszerűsítjük.* | osztályfőnöki munkaközösség vezetője,  PR folyamatgazda | szeptember |
| Vásároltunk és kölcsön adunk kerékpárokat.  *Nagyobb ösztönzést elérni a kerékpáros programokra, kirándulásra, közlekedési versenyekre az iskola belső információs hálózatában. Még több szülőt bevonni.* | PR folyamatgazdánk, osztályfőnöki munkaközösség vezetője és SzMK elnöke | egész tanév |
| Folyamatosan szorgalmazzuk a szelektív hulladékgyűjtést, a KUNSÁG-HALAS Nonprofit Kft.-től átvett gyűjtőkben | DÖK vezető tanára | egész tanév |
| Az alsó tagozatos tantermekben külön is lehetőség van a szelektív hulladékgyűjtésre | 1-4. évfolyam  osztályfőnökök | egész tanév |
| Papír, fém és elektromos hulladék gyűjtése osztályszinten, félévente (decemberben és áprilisban összesítés)  Az elemeket elemgyűjtőben gyűjtjük. *A legtöbbet gyűjtők magasabb jutalomban részesülnek.* | DÖK vezető tanára, osztályfőnökök | egész tanév |
| Gesztenyegyűjtés | az iskola minden tanulója | őszi időszak |
| Menő Menza pályázatban történő részvétel, egészséges életmódra, táplálkozásra nevelés | igazgató, osztályfőnökök | első félév |
| Integrációs programunk működik.  *A kulturális hátrányból érkező tanulók számára mentoraik külön programokat szerveznek.* | Integrációs programért felelős pedagógus (folyamatgazda) | egész tanév |
| Diákok között természetfotók gyűjtése  *Előző tanévben indult, az iskola honlapján megtekinthetőek* | ÖKO folyamatgazdák | egész tanév |
| Iskolaújságot és év végi kiadványt jelentetünk meg, képújságunk folyamatosan üzemel, web oldalunk frissített.  *Jobban kihasználjuk ezeket a lehetőségeket a szemlélet formálására.*  *Negyedévenként tájékoztatást adunk a web oldalunkon ökoiskolai folyamatokról.* | PR folyamatgazda és a újságíró szakkör vezetője | egész tanév |
| Osztályfőnöki tantervünkben szerepelnek témák a környezetvédelemről és a fenntarthatóságról.  *Szemléletességre, gyakorlatban alkalmazhatóságra, szülők bevonására törekszünk.* | osztályfőnöki munkaközösség vezetője  és  SzMK vezetője | a tanmenetekben meghatározott (tananyaghoz kapcsolódó) |
| Az etika tantárgy tanmeneteiben (1-8. éf.) szerepelnek témák a környezetvédelemről, fenntarthatóságról, tudatosságról.  *Gyakorlatiasságra törekszünk* | etikát tanító pedagógusok | a tanmenetekben meghatározott (tananyaghoz kapcsolódó) |
| A tanmentekben alsó tagozaton zöld színnel megjelennek a környezetvédelemhez, fenntarthatósághoz, tudatossághoz kapcsolódó tanórák. | tanító pedagógusok | a tanmenetekben meghatározott (tananyaghoz kapcsolódó) |
| A lapos tetőn lévő napelemek működéséről fizika és technika órákon beszélünk, adatokat gyűjtünk. | fizikát és technikát tanító pedagógusok | a tanmenetben meghatározott (tananyaghoz) |
| A tanulók figyelmének felkeltése a környezetvédelem iránt biológia, földrajz, természetismeret, környezetismeret órákon | szakos pedagógusok | a tanmenetben meghatározott (tananyaghoz) |
| Környezetünkkel kapcsolatos versenyekre való jelentkezés szorgalmazása  alsó tagozaton környezetismeretből  felső tagozaton természetismeret, biológia, földrajz  *(Mozaik Tanulmányi verseny, Teleki Pál földrajzverseny, Bolyai természettudományos verseny, Hebe Világjáró verseny, Közgazdászok városi verseny, TIT és Tudásbajnokság levelező versenyek természetismeretből)* | osztályfőnökök és szakos tanárok | jelentkezések szeptemberben, megsegítés egész tanév folyamán |
| Rajzpályázatokon szoktunk indulni környezetvédelmi témákban. Bókay versenyen országos döntőig jutunk.  *Az eddigiekhez hasonlóan.* | rajzot tanító pedagógusok,  biológia szakos pedagógus | a kiírások időpontjai |
| Büfé működik iskolánkban.  *Büfénk kínálatát negyedévente ellenőrizzük.* | igazgatóhelyettes és az SzMK vezetője | negyedévente |
| Európai Mobilitási Hét programjain jelenlét, az Autómentes nap keretében szervezett városi környezetvédelmi és biciklis ügyességi versenyen történő részvétel  *Előző tanévhez hasonlóan (mindkét kategóriában I. helyezés 😊 ), 7-8. évfolyam bevonása* | ÖKO folyamatgazdák | szeptember 21. |
| Kisállat-bemutató  *Az eddigiekhez hasonlóan.* | osztályfőnöki munkaközösség vezetője | október 4. |
| Terem- és területrend működik.  *Értékelésére, ellenőrzésére nagyobb gondot fordítunk. A bejárás során az értékelő tanulók ötleteiket, javaslataikat is megfogalmazzák, leadják.* | DÖK vezető tanára és osztályfőnöki munkaközösség vezetője | november és április |
| Csatlakozás az Európai Hulladékcsökkentési Héthez, kézműves vagy varrodai foglalkozás szervezésével  *Előző tanévhez hasonlóan, gyakorlatias jelleggel* | ÖKO folyamatgazdák | november vége |
| Kézműves foglalkozást szervezünk az újrafelhasználás témakörében a karácsonyi és a húsvéti ünnepkörökhöz kapcsolódóan (SNI, BTMN-s tanulókra külön figyelem) | Esélyegyenlőségi munkaközösség | december és április hónapban |
| Családi Sportnapot szervezünk minden évben.  *Az eddigiekhez hasonlóan megvalósítjuk.* | testnevelés munkaközösség vezetője  és az SzMK elnöke | december 15. |
| A természettudományos gyakorlatok kerettanterv adaptációja megtörtént az 5-6. évfolyamon. *Bemutató foglalkozást tartunk évente egyszer a 4. évfolyamosok számára. Vásárolunk további tanulókísérleti és mérőeszközöket.* | a tantárgy tanára,  alapítvány kuratóriumával kapcsolatot tartó alapító tanár | január hónapban |
| „Túl a hulladékhegyen” címmel házi verseny hirdetése felső tagozaton  *csapatverseny 7 fordulóval, a felsős témahét előzetes feladataként* | ÖKO folyamatgazdák | január vége |
| Témahét az 5-6. évfolyamon Fenntarthatóság címmel fő célkitűzés a környezeti nevelés  *Az eddigiekhez hasonló módon, a szülők bevonsásával*  **Iskolánk csatlakozott az országos Fenntarthatósági Témahét kezdeményezéshez** | felsős munkaközösségek vezetői, 5-6-os osztályfőnökök, szaktanárok | március 18-22. |
| A témahét keretében a Kiskunsági Nemzeti Parkkal együttműködve ÖKOsuli előadás(ok) | ÖKO folyamatgazdák | március 18-22. |
| Máté Bence természetfotóiból készült mobilkiállítás  *A Kiskunsági Nemzeti Park védett területeinek, élővilágának bemutatása* | ÖKO folyamatgazdák | március 18-22. |
| ÖKO-varroda szervezése  *Eddigiekhez hasonlóan, a résztvevő gyerekek létszámának növelésével, a tavalyi tanévben vásárolt új eszközök felhasználásával* | ÖKO folyamgazdák | április, május hónapban |
| ÖKO iskola címünk megújítása, pályázat benyújtása | igazgató, ÖKO folyamatgazdák | május hónapban |
| Jó gyakorlatok kidolgozva- Diáktárlat, Szociális kompetenciák fejlesztése. Helytörténeti ismeretek adaptálva helyi tantervünkben.  *Külső tudásmegosztás erősítése, még több meghívott a programokra.* | a két jó gyakorlat gazdája | május hónapban, illetve a tanév folyamán |
| Témahét az alsó tagozaton „A város, ahol élünk” címmel *Az eddigiekhez hasonló módon, környezeti neveléssel összekapcsolva* | alsós munkaközösség vezetői, osztályfőnökök | május 13-17. |
| Kerékpár túrák szervezésének ösztönzése osztályként, csapatépítő jelleggel | osztályfőnökök | május, június |
| Madarak és Fák Napján a felső kivonul a közeli Kunfehértói tóhoz, tanösvényhez.  Madármegfigyelés, kerékpáros ügyességi verseny  Az alsó tagozat akadályversenyen vesz részt az iskola területén.  *Az eddigiekhez hasonlóan megvalósítjuk.* | osztályfőnöki munkaközösség vezetője, DÖK vezető tanár és SzMK elnöke | június 7. |

Álló betűkkel a működő, *dőlt betűkkel* a tervezett tevékenységek, vállalások.

**ÖKO folyamatgazdák:** Pasztendorf Gabriella (alsó tagozat) és Kovács Kitti (felső tagozat)

**Ellenőrzés:** Az iskolavezetés ellenőrzési tervében.

**Beszámoló:** Minden felelős a nevelőtestületi értekezleteken, valamint az év végi iskolai kiadványban.

**Értékelés:** Javaslatot teszünk az SzMK és a Segíts Magadon Alapítvány felé a házi verseny díjazására és a Témahetek támogatására.

Kiskunhalas, 2018. szeptember 1. Nagy Czirok Lászlóné intézményvezető